
Uusküla põik 1a maaüksuse munitsipaalomandisse 
taotlemine ja sihtotstarbe määramine
1. ASJAOLUD JA MENETLUSE KÄIK
Katastriüksuste Uusküla põik L1 (51105:003:0246), Uusküla tn 1 (51105:003:0132), Uusküla tn 1a (51105:003:0238) ja Uusküla tn 3 (51105:003:0143) vahel asub avalikult kasutatav haljasala, mida hooldab Arhitektuuri- ja Linnaplaneerimise Amet.  Haljasala teenindamiseks ja haljasala maa munitsipaalomandisse taotlemise menetluse alustamiseks moodustatakse maaüksus, ligikaudse pindalaga 1 600 m2. Narva Linnavalitsuse 09.03.2016.a korraldusega nr    -k on moodustatavale maaüksusele määratud aadress Narva linn, Uusküla põik 1a. 
Et taotleda Uusküla põik 1a maaüksus munitsipaalomandisse on vaja lähtudes Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõikest 1 kohaliku omavalitsuse volikogu vastavat otsust, mille alusel linnavalitsus esitab maa munitsipaalomandisse andmise otsustajale taotluse.

Lähtudes Vabariigi Valitsuse 02.06.2006.a määruse „Maa munitsipaalomandisse andmise kord“ § 3 lõike 3 punktist 6, mille kohaselt munitsipaalomandisse taotlemise toimik peab sisaldama kohaliku omavalitsusüksuse otsust sihtotstarbe määramise kohta, määrata Uusküla põik 1a maaüksusele maa sihtotstarve.
Toetudes linna üldplaneeringu seletuskirja punktile 3.1, mille kohaselt üldplaneeringu ellurakendamisel võib olemasolevaid krunte ja kinnistuid kasutada edasi nende senise sihtotstarbe järgi ning lähtudes sellest, et maa-ala on hooldatud linna haljasala, tuleks määrata Uusküla põik 1a maaüksusele sihtotstarve senise maakasutuse otstarbe järgi, mis on sotsiaalmaa-üldkasutatav maa (017;Üm).

2. ÕIGUSLIKUD ALUSED
2.1 Vastavalt maareformi seaduse § 25 lõikele 1 antakse tasuta munitsipaalomandisse maareformi seaduse §-s 28 nimetatud maa. Maareformi seaduse § 28 lõike 1 punkti 4 alusel munitsipaalomandisse antakse sotsiaalmaa.
2.2 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.3 Narva Linnavolikogu 24.01.2013.a otsusega nr 3 kehtestatud linna üldplaneeringu seletuskirja punkti 3.1 kohaselt üldplaneeringu ellurakendamisel võib olemasolevaid krunte ja kinnistuid kasutada edasi nende senise sihtotstarbe järgi. 
2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. OTSUS
3.1 Taotleda Narva linna munitsipaalomandisse Uusküla põik 1a maaüksus (lisa1), ligikaudse pindalaga 1 600 m2.
3.2 Määrata Uusküla põik 1a maaüksusele maa sihtotstarbeks sotsiaalmaa – üldkasutatav 
maa (017; Üm).
4.RAKENDUSSÄTTED
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

